Coenocorypha

La aŭstralaj galinagoj, konataj ankaŭ Novzelandaj galinagoj aŭ tutukivi, estas genro, Coenocorypha, de tajnaj birdoj en la familio de Skolopedoj Scolopacidae, kiuj troviĝas nur en periferiaj insuloj de Novzelando. Estas nun tri vivantaj specioj kaj ses konataj formortintaj specioj, el kiuj la Novzelanda galinago havas tri subspeciojn, kiel la Kampbela galinago (Coenocorypha aucklandica perseverance), ĵus malkovrita en 1997. La genro estis iam distribuata en Fiĝioj, Nov-Kaledonio kaj Norfolkoj, tra Novzelando kaj suden al la ĉearktaj insuloj de Novzelando, sed predado fare de invadaj specioj, speciale ratoj, draste limigis iliajn teritorion.

Taksonomio kaj teritorio
La rilato inter la galinagoj de la genro Coenocorypha kaj tiuj de la genro Gallinago estas necerta. Coenocorypha estis foje konsiderata iama taksono de antikva stirpo;Tennyson, A., & Martinson, P. (2006). Extinct Birds of New Zealand. Te Papa Press, Wellington . tamen, nesufiĉa esplorado estis farita por pruvi tion. La unuan specimenon oni kolektis el la Aŭklandaj Insuloj dum la vojaĝo de HMS Erebus kaj HMS Terror kaj estis priskribita de George Gray en 1845. Dek jarojn poste li atribuis la specion al sia propra genro. Kun la escepto de la Ĉathama galinago kaj de la Forbesa galinago (priskribita el fosilioj trovitaj en la Ĉathamoj) ĉiuj aliaj estis atribuitaj kiel subspecioj de la origina specio, konata kiel Novzelanda galinago. Subspecifiaj formoj estis priskribitaj el insuloj Snares, de Malgranda Bariero, Stewart, Antipodaj kaj Kampbelo.

Morfologiaj studoj kaj komparoj de plumaro kaj kutimaro kondukis kelkajn fakulojn akcepti, ke la formoj de insuloj Snares, de Malgranda Bariero, Stewart estas ĉiuj specioj anstataŭ subspecioj de la galinago de Aŭklando, starigante tiel la eblon ke la galinago de Antipodaj estus aparta specio.Worthy, T. H., Miskelly, C. M. & Ching, B. A. (2002). Taxonomy of North and South Island snipe (Aves : Scolopacidae : Coenocorypha), with analysis of a remarkable collection of snipe bones from Greymouth, New Zealand New Zealand Journal of Zoology 29 (3): 231–244

En 1997, antaŭe nekonata formo de galinago estis malkovrita en la insulo Jacquemart ĉe Kampbelinsulo. La Kampbela galinogo estis priskribita kiel alia subspecio en la radiado de novzelandaj galinagoj.  Oni malkovris ankaŭ fosiliajn restaĵojn de Coenocorypha en la insuloj de Nov-Kaledonio, Fiĝioj kaj Norfolkoj.Worthy, T. H., & Holdaway, R. N. (2002). The Lost World of the Moa, Indiana University Press:Bloomington, .Worthy T. H. (2003). A new extinct species of snipe Coenocorypha from Viti Levu, Fiji. Bulletin of the British Ornithologists' Club 123: 90–103. Fosilia pruvaro montris, ke la formo de la Malgranda Bariero estis iam disvastigata tra Norda Insulo kaj la formo de la insulo Stewart tra la Suda Insulo; ambaŭ estas nun formortintaj.

 Specioj kaj subspecioj 
 Ĉathama galinago, Coenocorypha pusilla (Buller, 1869) – Ĉathamoj
 Novzelanda galinago, Coenocorypha aucklandica (G. R. Gray, 1845)
 Aŭklanda galinago, C. a. aucklandica (G. R. Gray, 1845) – Aŭklandaj Insuloj
 Antipoda galinago, C. a. meinertzhagenae (Rothschild, 1927) – Antipodaj Insuloj
 Kampbela galinago, C. a. perseverance (Miskelly & Baker, 2010) – Kampbelinsulo
 Snaresa galinago, Coenocorypha huegeli (Tristram, 1893) – Insuloj Snares / Tini Heke
 † Nordinsula galinago, Coenocorypha barrierensis (Oliver, 1955) – 
 † Sudinsula galinago, Coenocorypha iredalei (Rothschild, 1921) – 
 † Forbesa galinago, Coenocorypha chathamica (Forbes, 1893) – Ĉathamoj
 † Vitilevua galinago, Coenocorypha miratropica (Worthy, 2003) – Fiji
 † Novkaledonia galinago, Coenocorypha neocaledonica (Worthy et al., 2013) – Novkaledonio
 † Norfolka galinago, Coenocorypha sp. – Norfolk-insulo

Aspekto
La aŭstralaj galinagoj havas longajn bekojn kaj mallongajn kolojn, flugilojn kaj vostojn. Ĝenerale ili similas al la galinagoj de la genro Gallinago, kvankam pli malgrandaj, pli fortikaj kaj kun relative pli mallongaj bekoj.Higgins, P. J. & Davies, J. N., eld. (1996). Handbook of Australian, New Zealand and Antarctic Birds.  Volume 3: Snipe to Pigeons.  Oxford University Press, Melbourne. . Ili estas 19–24 cm longaj, kun enverguroj de 28–35 cm, kaj pezas 75–120 g. La plej malgranda specio estas la Ĉathama galinago. Ilia plumaro estas ĝenerale bruna; plimultaj specioj havas malhelan traokulan strion.

Referencoj

 Eksteraj ligiloj 
 Diskuto en RNZ Critter of the Week, 14a de Oktobro 2016

Referencoj

Kategorio:Skolopedoj
Kategorio:Birdoj de Oceanio
Kategorio:Faŭno de Nov-Zelando